Golden Futsal Team

Golden Futsal Team (GFT) on vuonna 2002 perustettu Espoolainen futsalin erikoisseura, jonka miesten ja naisten edustusjoukkueet pelaavat pääsarjatasolla Futsal-liigassa kaudella 2024-2025. GFT pelaa kotiottelunsa Matinkylän liikuntahallissa (Tynnyritie 2, 02230 Espoo). GFT perustettiin jatkamaan espoolaisen jalkapalloseura FC Hongan futsaltoimintaa.
GFT on Suomen toiseksi menestynein futsalseura Ilves FS jälkeen. Sekä GFT:n miehet että naiset ovat voittaneet Suomen mestaruuden kolmesti. Futsal-liigan maratontaulukossa GFT on Ilveksen jälkeen kolmantena. GFT on voittanut myös Futsal Cupin kuudesti ja lisäksi miehet Super Cupin kolmesti ja naiset kuudesti.
Miesten valmentajana ja naisten kauden 2023/24 joukkueiden päävalmentajana toimii Kim Räisänen.
GFT on voittanut Suomen mestaruuden alle 21-vuotiaissa pojissa vuosina 2015-16, 2017-18, 2018-19, 2020-21 hopeaa 2016-17 ja 2019-20. GFT 19-vuotiaiden liigan saavutukset kultaa 2019-20, 2020–21, 2022-23 ja 2023-24, hopeaa 2018–19, pronssia 2021-22. Joukkueen juniorit (U21 ja U19) ovat keränneet viimeiseen kymmeneen kauteen kahdeksan mestaruutta, kolme hopeaa ja yhden pronssin. Kaikkia nuorten joukkueita on valmentanut Kim Räisänen (2015-2025) 
Kaudella 2024-25 GFT:llä on neljä (4) joukkuetta Suomen pääsarjatasolla: Miesten Futsal Liigan joukkue, Naisten Futsal Liigan joukkue, Poikien U19 Liigan joukkue sekä Tyttöjen U19 Liigan joukkue. Lisäksi seuralla on divisioonajoukkueet: GFT/2 ja GFT/AFG Miesten Eteläisen alueen II div, naisissa GFT/2 pelaa Naisten Eteläisen alueen III div. Seuraan kuuluu myös kaksi harrastejoukkuetta, jotka pelaavat futsalia eteläisen alueen V div. sarjoissa
Miesten edustusjoukkue kaudella 2024-2025.
Maalivahdit:
Kenttäpelaajat:
Päävalmentaja:" Kim Räisänen Valmentaja": 
Huoltaja:
"Joukkueenjohtaja": Raimo Kalliokoski
Naisten edustusjoukkue kaudella 2024-2025.
Maalivahdit:
Kenttäpelaajat:
GFT UEFA Futsal Cupissa.
Golden Futsal Team on osallistunut kahdesti UEFA Futsal Cupiin, johon pääsevät kansallisten sarjojen mestarit. Kaudella 2003–2004 GFT jäi 1. kierroksen lohkossa viimeiseksi. Kaudella 2008–2009 GFT sai järjestettäväkseen cupin karsintakierroksen turnauksen. Turnauksen pelit pelattiin Pasilan Urheiluhallissa Helsingissä. GFT sijoittui neljän joukkueen lohkossa toiseksi.
Golden Futsal Team osallistui historiansa kolmannen kerran UEFA Futsal Cupiin kaudella 2009–2010. GFT isännöi 20.8.–23.8.2009 Tapiolan Urheiluhallissa pelattavaa turnausta, johon osallistuivat myös Roubaix AFS (FRA), Fair City Santos (SCO) ja Helvecia Futsal (ENG). GFT eteni turnauksen voittajana ensimmäiselle kierrokselle, jossa vastaan tulivat Action 21 (BEL), Skövde AIK (SWE) ja Athina´90 (GRE). Main Roundin turnaus pelattiin 30.9.–3.10.2009 Belgiassa.
GFT voitti turnauksessa yhden pelin, pelasi yhden tasan ja hävisi yhden. GFT jäi lohkon kolmanneksi ja putosi maalieron takia jatkosta. Elite Roundille etenivät Athina'90 ja Action 21.
GFT teki Belgiassa Suomen ennätyksen, sillä mikään suomalainen joukkue ei ole aikaisemmin saavuttanut 4 pistettä UEFA Futsal Cupin Main Roundin turnauksessa.
Organisaatio.
GFT:n seurapresidenttinä toimii Raimo Kalliokoski.ja GFT:n varainhankinnasta vastaa Esa Markkanen.